เงินบาทปิดตลาด 30.92/94บาท
ธนาคารซีไอเอ็มบีไทย รายงาน เงินบาทปิดตลาด 30.92/94 แข็งค่าเล็กน้อยตามภูมิภาค-กระแสเงินทุนไหลเข้า
7 ก.พ. 2555

ธนาคารซีไอเอ็มบีไทย รายงาน เงินบาทปิดตลาด 30.92/94 แข็งค่าเล็กน้อยตามภูมิภาค-กระแสเงินทุนไหลเข้า
นักบริหารเงินจากธนาคารซีไอเอ็มบี ไทย เปิดเผยว่า เงินบาทปิดตลาดเย็นนี้อยู่ที่ระดับ 30.92/94 บาท/ดอลลาร์ ปรับตัวแข็งค่าเล็กน้อยจากเปิดตลาดช่วงเช้าที่ระดับ 30.94/96 บาท/ดอลลาร์ โดยเคลื่อนไหวในทิศทางเดียวกันกับค่าเงินในภูมิภาคตามกระแสเงินทุนไหลเข้ามาในภูมิภาค
"(เงินบาท)แข็งค่าตามภูมิภาค น่าจะเป็นผลจาก fund flow ไหลเข้ามาในตลาด"นักบริหารเงิน กล่าว
ตลาดยังคงจับตาการตัดสินใจของทางการกรีซว่าจะใช้แนวทางการแก้ปัญหาหนี้สาธารณะตามเงื่อนไขที่กลุ่มสหภาพยุโรปและกองทุนการเงินระหว่างประเทศ(IMF) ร้องขอหรือไม่ 
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 76.70/75 เยน/ดอลลาร์ ปรับตัวอ่อนค่าจากระดับ 76.58/59 เยน/ดอลลาร์ ส่วนเงินยูโรอยู่ที่ระดับ 1.3158/3161 ดอลลาร์/ยูโร ปรับตัวแข็งค่าจากระดับ 1.3124/3128 ดอลลาร์/ยูโร
นักบริหารเงิน คาดว่า วันพรุ่งนี้เงินบาทจะเคลื่อนไหวในกรอบเดิมระหว่าง 30.80-31.00 บาท/ดอลลาร์